આ કલમ પ્રમાણે સ્ત્રીને તેની મિલકત પર સંપૂર્ણ માલિકી અધિકાર આપવામાં આવ્યો છે, એટલે કે હિંદુ સ્ત્રીને ગમે ત્યારે અને ગમે તે રીતે મળેલી મિલકત આ કાયદો અમલમાં આવ્યો તે પછી તેની સંપૂર્ણ માલિકીની બને છે અને સ્ત્રીને તેના પર નિરપેક્ષ માલિકી અધિકાર પ્રાપ્ત થાય છે એટલું જ નહીં, પરંતુ આ કાયદાના અમલ અગાઉ સ્ત્રીને મિલકત મળેલ હોય અને જેમાં સ્ત્રીને મર્યાદિત માલિકી હોય તેવી મિલકતમાં પણ સ્ત્રીને આ કાયદાના અમલ સાથે પૂર્ણ માલિકી અધિકાર પ્રાપ્ત થાય છે.